يمتى يموتن الحسرات ؟
وانصب جادر بصدري !!
صبرتي هواي ياروحي
فلا اكلج بعد صبري ...!
شتسوين حقج ما ألومنج
تهجريني ،، ،،
تسكنيني .. ..
تزوريني من اطب كبري
انا بصحرى اوصلت لحال
اليجيني ايكلي وصفلي
واكف هسه انت !؟
اكله ادلل اي سهلة ...!
مكبرة البشر كدامي صارت هيج
ومكبرة الخناجر صارت بظهري ...!
اليحب عيونه يتحمل
ودمعته من تريد اتطيح
يكلها بداعتي انتظري ...!
عكس اليكره عيونه
يباوع ع الشمس كلساع
ويخليها دمع تجري ...!
ولو مرات اضوجن حيل
من اشوف الشيب البشعري ...!
وبدون اجساد اشوف جفوف
تجيني تريد تخنكني
وتصير كلايد بنحري ...!
المهم المشتكى لله
من افز من صفنتي
الوحشة تجي تكلي
صباح الخير متعذب جنت عمري ...!
المبدع علي داخل ....